मैं साफ-सुथरे व कोरे कागज पर प्राय: नहीं लिख पाता। यह रचना प्रक्रिया कविता की है। कहानी-आलोचना के लिए मैं इतमीनान के साथ बैठता हूं और योजना बनाकर लिखता हूं। काफी टालमटोल के बाद। इन दिनों जो तीन मुद्दे मुझे खास तौर पर आकृष्ट कर रहे हैं, वे हैं- नास्टेल्जिया, विस्थापन और अध्यात्म। इन दिनों पीछे छूटे हुए पेंटिंग के शौक ने फिर जोर मारा है। किशोर उम्र के प्रेम पर एक उपन्यास लिख रहा हूं। मेरा नया कहानी संग्रह कभी भी आ सकता है "मनुष्य और मत्स्यकन्या"।